Urdu keel
Urdu keel (omanimetus: اردو‎‎) on hindustani keele üks kahest standardiseeritud kirjakeelsest vormist. See on riigikeel ja lingua franca Pakistanis, lisaks ametlik keel viies India osariigis. Kui kõrvale jätta erinev sõnavara, on urdu keel täielikult arusaadav hindustani keele teise registri, hindi keele rääkijatele ja vastupidi. Urdu kirjakeel kasutab araabia kirja (täiendustega). 2007. aastal rääkis urdu keelt emakeelena 66 miljonit inimest.